Middelsstore, kontrastrikt fargede trebukker. Artene etterligner giftige biller i familien rødvinger (Lycidae). Dekkvingene er noe utvidete bakover slik at dyret ser litt pæreformet ut ovenfra. Antennene er svarte og rundt to tredjedeler så lange som kroppen. Hode og pronotum er gule med et bredt, svart midtfelt, dekkvingene farget i svart og gult. Pronotum er trapesformet. Hver dekkvinge har tre opphøyde lengderibber som er mest tydelige bak, spissen er svart, for øvrig har de tegninger i rødgult og svart.